钦定古今图书集成/明伦汇编/氏族典/第433卷 > 《廖用贤尚友录》 > 鲍㴋
## 钦定古今图书集成/明伦汇编/氏族典/第433卷 > 《廖用贤尚友录》 > 鲍㴋

按《万姓统谱》，㴋字清卿，永嘉人。登乾道第，教授处州、
兴化军，湖北运干，知新昌县，倅濠州，知潮州，乞祠，知
融州，复奉祠而终，积阶朝散大夫。㴋智识绝异，行事
超卓，主新昌，中贵人卫士求索纷杂他邑失魂魄奔
命。㴋取少胥所执筹签削之，濒运河立曰：“大行在道，
率土悲陨，小县排设，既一一应法，而诛责不已。吾抢
两目，蹈此水，为百姓请命。”众大惊谢过，民免横敛。叶
水心铭其墓。